Stephen Hawking er blevet kaldt den klogeste mand siden Einstein. I denne demo giver han en beretning om universets og tidens opståen. 

Du møder Stephen Hawking i et kontor. Rummet indeholder forskellige elementer, du kan klikke på. Resten af rummet vises, når du klikker på pilen over hans hoved.

På skrivebordet finder du en bog, der indeholder flere oplysninger om den fulde version af programmet.

Et klik på skildpadden giver en introduktion til emnet, oplæst med Hawkings karakteristiske stemme. Brug pilen til at bladre, eller klik på Hawkings rullestol for at vende tilbage. 

I bunden af skærmen finder du også en række ansigter. Klik på dem for at hoppe til afsnittet om videnskabsmænd.

På væggen finder du 4 portrætter, der også er værd at klikke på. Hør fx Marilyn Monroe forklare Einstein om relativitets- teorien.

Klik på Hawkings for at høre mere om personen.

Døren i venstre side af billedet fører ind til Hawking Craft Control. Et rumfartøj, der byder på rejser i rummet, der ikke er mulige i virkeligheden - endnu.

Ved Hawkings fødder finder du en flise med teksten Quit. Klik her for at forlade programmet.

Systemkrav
Windows 3.1
486 CPU
8 MB ram
Quicktime 2.0